इस डील के बाद सेशेल्‍स की राजधानी विक्‍टोरिया के दक्षिण पश्चिम में स्थित 1,135 किलोमीटर की दूरी तक भारतीय सैनिक तैनात होते। ये सैनिक यहां पर सेशेल्‍स के सैनिकों को भी ट्रेनिंग देते। इस डील का सेशेल्‍स में विरोध हुआ था। यहां के स्‍थानीय नागरिकों से लेकर विपक्षी पार्टियां तक डील के विरोध में आ गए हैं। लिन्‍योन डेमोक्रेटिक सेसेल्‍वा के मुखिया वेवेल रामखिलावन ने कहा है कि गठबंधन इस डील को मंजूरी नहीं देगा और यह डील अब खत्‍म हो चुकी है। साल 2016 में हुए संसदीय चुनावों के बाद यह पार्टी संसद में सबसे बड़ी पार्टी है। सोमवार को सेशेल्‍स के राष्‍ट्रपति डैनी फाउरे ने कहा कि वह 26 मार्च को रामखिलावन से मुलाकात करेंगे और इस डील पर चर्चा करेंगे। साल 2015 में साइन हुई इस डील को इस वर्ष जनवरी में फाइनलाइज्‍ड किया गया था। सरकार का कहना है कि भारत के मिलिट्री बेस से कोस्‍ट गार्ड को 1.3 मिलियन स्‍क्‍वॉयर किलोमीटर वाले इकोनॉमिक जोन में गश्‍त बढ़ाई जा सकेगी। इस जोन में गैर-कानूनी तरीके से मछली पकड़ना, ड्रग ट्रैफिकिंग और पाइरेसी जैसे अपराधों को अंजाम दिया जा रहा है।